Sliezska evanjelická cirkev augsburského vyznania

Sliezska cirkev evanjelická augsburského vyznania (SCEAV) (po česky: Slezská církev evangelická augsburského vyznání, po poľsky: Śląski Kościół Ewangelicki Augsburskiego Wyznania) je najväčšia luteránska cirkev pôsobiaca na území Česka. Pôsobí najmä na Tešínsku v Moravskosliezskom kraji. Združuje veriacich českej aj poľskej národnosti. 

Podľa vlastných štatistík v roku 2019 mala 14 970 členov. Má 21 zborov 5 seniorátoch. Biskupom je v súčasnosti Tomáš Tyrlík.  

 História 
Sliezska cirkev evanjelická a. v. v súčasnej podobe existuje od obdobia po Prvej svetovej vojne, no kontinuitu má až do 16. storočia. V roku 1995 sa od nej oddelila Luteránska evanjelická cirkev augsburského vyznania v ČR, kvôli vnútrocirkevným konfliktom ohľadom poňatia cirkevného života a vyrovnávania sa s komunistickým režimom.   

 Učenie 
Základom učenia SCEAV je Biblia zložená zo Starého a Nového zákona. Biblia je vykladaná v súlade s Knihou svornosti (Augsburské vyznanie, Apológia Augsburského vyznania, Šmalkaldské články, Malý katechizmus, Veľký katechizmus, Traktát o primáte a moci pápeža, Formula svornosti). SCEAV vyznáva Apoštolské, Nicejsko-carihradské a Atanaziánske vyznanie. Má blízko k pietizmu a evanjelikalizmu. 

 Predstavitelia cirkvi 

 Franciszek Michejda (1918-1921) (predbežný senior)
 Martin Theodor Haase (1918-1923) (predbežný senior)
 Josef Folwartschny (1921-1927) (predbežný senior, od r. 1923 senior)
 Oskar Michejda (1927-1939) (senior, od r. 1937 superintendent)
 sedisvakancia (1939-1945)
 Alexander Winkler (1945) (predbežný administrátor)
 Józef Berger (1945-1952) (do r. 1950 dočasný senior; od r. 1950 superintendent)
 Jerzy Cymorek (1952-1971) (superintendent, od r. 1956 biskup)
 Władysław Kiedroń (1971-1989) (biskup)
 Vilém Stonawski (1989-1991) (biskup; odvolaný mimoriadnou synodou; neskorší biskup LECAV )
 Vladislav Volný (1991-2006) (od marca do novembra 1991 správca cirkvi, následne biskup)
 Stanislav Piętak (2006-2011) (biskup)
 Jan Wacławek (2011-2017) (od marca do októbra 2011 námestník biskupa poverený výkonom biskupských práv a povinností, následne biskup)
 Tomáš Tyrlík (od r. 2017)

náhľad|311x311bod|Biskup Tomáš Tyrlík 

 Pozri aj 
 Luteránska evanjelická cirkev augsburského vyznania v Českej republike

 Zdroje 

Oficiálna stránka cirkvi 

Kategória:Evanjelikálne hnutie
Kategória:Sliezsko
Kategória:Evanjelická cirkev v Česku